ມີການວາງລະເບີດ ໂຈມຕີ ຫຼາຍເມືອງ ໃນອັຟການິສຖານ
ໜ່ວຍ​ຮັກສາ​ຄວາມ​ປອດ​ໄພ ອັຟກາ​ນິສຖານ ​ໄດ້​ສັງຫານຊາຍ​ຄົນ​ນຶ່ງ ທີ່​ຈະ​ທໍາ​ການ​ວາງ​ລະ​ເບີດ​ລົດສະລະ​ຊີບ ຢູ່ຄຸ້ມ​ນຶ່ງ ໃນເມືອງ​ຫລວງ Kabul
ບັນດາເຈົ້າໜ້າທີ່ ອັຟການິສຖານ ກ່າວວ່າ ພວກກະບົດໄດ້ທໍາ ການ ໂຈມຕີ ຢ່າງຕໍ່ເນື່ອງກັນໃນທົ່ວອັຟການິສຖານ ໃນວັນອາ ທິດມື້ນີ້ ເຈົ້າໜ້າທີ່ກ່າວວ່າ ໜ່ວຍຮັກສາຄວາມປອດໄພ ອັຟການິສ ຖານ ໄດ້ສັງຫານຊາຍຄົນນຶ່ງ ທີ່ຈະທໍາການວາງລະເບີດລົດ ສະລະຊີບ ຢູ່ຄຸ້ມນຶ່ງ ໃນເມືອງຫລວງ Kabul ບ່ອນເປັນທີ່ຕັ້ງ ຂອງກະຊວງທະບວງກົມຕ່າງໆຂອງລັດຖະບານ ແລະບັນດາ ສະຖານທູດ ຕໍາຫລວດເວົ້າວ່າ ລົດຂອງຜູ້ກ່ຽວ ເຕັມໄປດ້ວຍ ວັດຖຸລະເບີດ ບັນດາເຈົ້າໜ້າທີ່ກ່າວອີກວ່າ ລົດບັນທຸກລະເບີດອີກຄັນນຶ່ງໄດ້ໂຈມຕີ ຫ້ອງການນຶ່ງຂອງໜ່ວຍສືບລັບ ທີ່ເມືອງ Jalalabad ທາງພາກຕາເວັນອອກຂອງປະເທດ ໂດຍໄດ້ສັງຫານສອງຄົນ ແລະເຮັດໃຫ້ບາດເຈັບອີກ ສາມຄົນ ພວກທາລິບານ ໄດ້ອ້າງເອົາຄວາມຮັບຜິດຊອບ ສໍາລັບການໂຈມຕີໃນເມືອງ Jalalabad ເຈົ້າໜ້າທີ່ກ່າວວ່າ ຄົນຮ້າຍອີກຄົນນຶ່ງໄດ້ກົດຂະນວນລະເບີດ ທີ່ບັນຈຸຢູ່ໃນລົດຕູ້ຄັນນຶ່ງ ທີ່ ດ່ານກວດຂອງຕໍາຫລວດ ທີ່ແຂວງ Logar ແລະຢູ່ໃນພາກຕາເວັນອອກຂອງປະເທດເຊ່ນກັນ ເຮັດໃຫ້ເຈົ້າໜ້າທີ່ຕໍາຫລວດ ສອງຄົນ ໄດ້ຮັບບາດເຈັບ